Diari Oficial de la Generalitat Valenciana


Sumari del DOGV 3210, del 25-03-1998 (1998/900483)

ACORD de 17 de desembre de 1997, de la Comissió Territorial d'Urbanisme de València, que fa referència a la modificació núm. 2 del Pla General d'Ordenació Urbana de la Pobla de Vallbona.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1997/12/17/(3)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900483


Data del document
:   17-12-1997

Organisme emissor


Tipus de document
:   Acord

Descriptors 

:   * Pobla de Vallbona, la
    * pla d'urbanisme

ACORD de 17 de desembre de 1997, de la Comissió Territorial d'Urbanisme de València, que fa referència a la modificació núm. 2 del Pla General d'Ordenació Urbana de la Pobla de Vallbona. [1998/X1634]  
Vist l'expedient tramés per l'Ajuntament de la Pobla de Vallbona, que fa referència a la modificació núm. 2 del Pla General d'Ordenació Urbana, i de conformitat amb els següents,  
Antecedents de fet  
Primer  
El projecte es va sotmetre a informació pública per mitjà de l'acord del ple de l'Ajuntament en la sessió celebrada el dia 27 de maig de 1997 i, després del pertinent període d'informació pública, en el qual es van presentar cinc al·legacions, el va aprovar, provisionalment, el mateix òrgan el 13 de setembre de 1997.  
Segon  
El projecte consta de memòria, text refós, estudi d'impacte ambiental i plànols d'ordenació modificats.  
Tercer  
La Pobla de Vallbona té un Pla General d'Ordenació Urbana aprovat definitivament per la Comissió Territorial d'Urbanisme en la sessió celebrada el 31 de gener de 1995.  
S'ha tramitat la modificació núm. 1 que contenia 22 errors de redacció i 7 modificacions en les determinacions del Pla, que van ser aprovades en les sessions de 12 de juny i 24 d'octubre.  
Quart  
L'objecte de l'expedient és corregir 5 errors materials descoberts en la redacció del Pla, 26 modificacions puntuals i una modificació puntual del Pla Parcial SAUI-2 IBM.  
Es planteja com una ampliació de l'expedient de modificació núm. 1 del Pla, per la qual cosa continuem la numeració de les determinacions modificades en el núm. 31.  
Cinquè  
La Comissió Territorial d'Urbanisme de València, en la sessió del 30 d'octubre de 1997, va adoptar l'acord següent:  
- Aprovar definitivament les modificacions números 34, 35, 41, 43, 57, 55, 60, 44, 45, 46, 47, 48, 49, 53, 56 i 58.  
- Suspendre l'aprovació definitiva de les modificacions números 31, 32, 33, 37, 40, 42, 36, 54, 59, 38.1, 51 i 50.  
- Denegar l'aprovació definitiva de les modificacions 52, 38.2, 39 i la modificació núm. 2 en l'àmbit del SUI/2 IBM.  
Sisè  
Amb data 2 de desembre de 1997 va entrar en el Registre d'aquesta Comissió una documentació d'esmena tramesa per l'Ajuntament i aprovada en la sessió plenària municipal de l'1 de desembre de 1997, que consta de memòria justificativa i plànols d'ordenació afectats. D'aquesta documentació es dedueix que l'Ajuntament desisteix de la tramitació de la modificació número 51.  
Setè  
La Comissió Informativa de la Comissió Territorial d'Urbanisme de València, en la sessió celebrada el 5 de desembre de 1997, va emetre un informe relatiu al projecte de què tractem, i d'aquesta manera compleix el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta, d'acord amb el que estableix l'article 38, per remissió del 55.1 de la Llei 6/1994, de 15 de novembre, Reguladora de l'Activitat Urbanística. D'altra banda, la documentació està completa d'acord amb el que especifica l'article 27 d'aquest text legal.  
Segon  
La causa que va motivar la suspensió de l'aprovació de les modificacions números 31, 32, 33, 37, 40, 42, 36, 54, 59 i 38.1 va ser la necessitat de justificar el compliment de l'article 55.3 de la LRAU, en relació als increments d'aprofitament que es consideraven. Atesa la documentació presentada s'observa que amb els nous sòls dotacionals que es plantegen, se superaria l'estàndard dotacional del Pla General respecte dels increments d'aprofitament, i es justifica així el precepte esmentat de la LRAU.  
Tercer  
En relació amb la modificació núm. 50, en la qual es qualificava una àrea per a equipament d'abocador de residus inerts sobre els terrenys d'una antiga pedrera i limítrofa amb una zona de parc públic, la Comissió Territorial va acordar suspendre'n l'aprovació fins que es concretara si es tractava d'un ús transitori i quina era la destinació última d'aquest sòl dotacional. L'Ajuntament ha aprovat el manteniment de la qualificació de zona verda en aquesta àrea, i admet com a ús compatible temporal l'abocament de residus, fins que es restituesca el perfil original del terreny. Per a això, es modifiquen els articles 10.2, 10.3 i 10.4 de les Normes Urbanístiques, i es concreten així els aspectes requerits per la Comissió.  
D'altra banda, el 12 de novembre de 1997, la Direcció General per al Desenvolupament Sostenible va emetre un informe en el sentit que aquesta modificació no es troba subjecta al procediment d'avaluació d'impacte ambiental i és el projecte d'abocador el que s'ha de sotmetre a aquest procediment.  
Quart  
Respecte de la modificació núm. 38.1, que plantejava el trasllat d'una zona verda de l'àrea urbana 3 a una zona limítrofa de sòl no urbanitzable, la Comissió va acordar suspendre'n l'aprovació fins que emetera informe la Conselleria de Medi Ambient, ja que aquesta administració va ordenar la qualificació d' aquesta zona com a verda, a fi de protegir un arbust en vies d'extinció.  
Amb data 12 de novembre de 1997, aqueixa administració va emetre informe en el sentit que aquesta modificació requereix estudi d'impacte ambiental i la preceptiva Declaració d'Impacte, tant per l'ampliació de sòl urbà que planteja, com a fi de determinar si aquesta modificació comportaria degradació de l'hàbitat de l'espècie protegida.  
En qualsevol cas, atès que es tracta d'una modificació que afecta zones verdes abans previstes, serà necessari un informe del Consell Superior d'Urbanisme, per aplicació de l'article 55.4 de la LRAU i del Consell Jurídic Consultiu de la Comunitat Valenciana, d'acord amb l'article 10.8.e de la Llei 10/94 de 19 de desembre.  
Cinquè  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals, i de les seues modificacions, de municipis de menys de 50.000 habitants, de conformitat amb el que estableix l'article 38.3 de la Llei Reguladora de l'Activitat Urbanística, en relació amb l' article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot això, la Comissió Territorial d'Urbanisme acorda:   
- Aprovar definitivament les modificacions números 31, 32, 33, 37, 40, 42, 36, 54, 59 i 50.  
- Suspendre l'aprovació definitiva de la modificació número 38.1 fins que es faça l'estudi d'impacte ambiental i s'emeta la preceptiva Declaració d'Impacte.  
- Declarar l'arxivament de la modificació número 51.  
Tot això quant a la modificació núm. 2 del Pla General d'Ordenació Urbana de la Pobla de Vallbona.  
L'Ajuntament de la Pobla de Vallbona haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que es considere oportú.  
València, 17 de desembre de 1997.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI